મોબાઈલ ફોન પર આવતા બોગસ મેસેજીસ રોકવાના ટેલિકોમ રેગ્યુલેટરી ઓથોરિટી ઓફ ઈન્ડિયા-ટ્રાઈના નવા નિયમને કારણે ભારતમાં લાખોની સંખ્યામાં આઈ ફોનના ડી-એક્ટિવેશનનું જોખમ વધી ગયું છે. ભારતમાં ટેલિકોમ નિયંત્રણ માટેની સંસ્થાએ આ સપ્તાહના પ્રારંભમાં ટેલિકમ કોમર્શિયલ કમ્યુનિકેશન્સ કસ્ટમર પ્રેફરન્સીસ રેગ્યુલેશન,2018 નિયમની જાહેરાત કરી છે જેમાં ટ્રાઈ દ્વારા નિર્મિત ડીએનડી એપ ન હોય તેવા કોઈપણ ફોન ભારતમાં ચાલી શકશે નહીં. એટલે કે જેમાં આ એપ નહીં હોય તે ડીએક્ટીવેશનનો ભોગ બનશે. આ એપ કોઈપણ પ્રકારના ફાલતુ મેસેજીસને આવતાં રોકે છે અને કઈ કંપ્નીમાંથી તે આવ્યો છે તેની જાણકારી ટ્રાઈને મોકલાવે છે. છેલ્લા કેટલાક સમયથી એન્ડ્રોઈડમાં આ એપ્લીકેશન જોવા મળે છે પણ આઈફોનમાં તેને પરવાનગી આપવામાં આવી નથી. આઈફોને આ માટે પ્રાઈવસીનું કારણ આગળ ધર્યું છે. .